**OSNOVNA ŠKOLA GRIGOR VITEZ SVETI IVAN ŽABNO, TRG KARLA LUKAŠA 7**

### ELEMENTI I MJERILA ZA VRJEDNOVANJE VLADANJA UČENIKA

**Na temelju Pravilnika o načinima, postupcima i elementima vrednovanja učenika u osnovnoj i srednjoj školi, Učiteljsko vijeće OŠ Grigor Vitez, Sv.Ivan Žabno, na prijedlog Školskog tima za kvalitetu, donijelo je 22.11.2016. godine Odluku o elementima i mjerilima za vrjednovanje vladanja učenika.**

**Vrjednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i prihvaćenim načinima, postupcima i elementima.**

**Bilješke o ponašanju učenika pišu se u rubriku za napomene u dnevnicima rada razrednih odjela ili na obrascu Bilješke o ponašanju učenika. Bilješke moraju sadržavati podatke o učeniku ( inicijale učenika ), mjesto i vrijeme ponašanja/događaja, opis ponašanja i poduzetih mjera, te potpis osobe ( razrednik, dežurni učitelj, stručni suradnik ) koja je uočila i upisala određeni događaj.**

**Razrednik zaključuje ocjenu vladanja učenika uz mišljenje Razrednog vijeća. Razrednik ima obavezu na početku nastavne godine upoznati javno sve učenike i roditelje s elementima i mjerilima ocjenjivanja vladanja učenika. Na kraju nastavne godine na zadnjem satu razrednika, razrednik javno zaključuje i priopćuje, te obrazlaže ocjenu vladanja svakom učeniku. Razrednik ima također obvezu redovito informirati roditelje o vladanju učenika, dogovarati i poduzimati mjere za unaprijeđivanje vladanja učenika.**

## ELEMENTI OCJENJIVANJA VLADANJA UČENIKA :

## 1) ODNOS UČENIKA PREMA UČENJU I RADU

## 2) ODNOS UČENIKA PREMA UČENICIMA

## 3) ODNOS UČENIKA PREMA UČITELJIMA, DRUGIM DJELATNICIMA ŠKOLE I ODRASLIMA

## 4) ODNOS UČENIKA PREMA VLASTITOJ I TUĐOJ IMOVINI, DRUŠTVENOM I PRIRODNOM OKRUŽJU, TE POŠTIVANJE PRAVILA KUĆNOG REDA ŠKOLE.

**MJERILA ZA OCJENJIVANJE VLADANJA UČENIKA PO POJEDINIM ELEMENTIMA: (Napomena: izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola).**

## 1) ODNOS UČENIKA PREMA UČENJU I RADU

|  |  |  |
| --- | --- | --- |
| **UZORNO** | **DOBRO** | **LOŠE** |
| * **Učenik redovito pohađa i ne kasni na nastavu i ostale oblike odgojno-obrazovnog rada te izvanškolske aktivnosti. Jedan neopravdani sat u nastavnoj godini neće utjecati na ocjenu vladanja.\*** * **Učenik ima primjeren odnos prema učenju i radu (uči redovito, izvršava zadatke, piše domaće zadaće...)** * **Učenik poštuje dogovorena pravila ponašanja za vrijeme nastave i drugih oblika odgojno-obrazovnog rada u Školi.** * **Učenik prihvaća odgovornost za svoje postupke.** | * **Učenik neopravdano izostaje i/ili kasni na nastavu i ostale oblike odgojno-obrazovnog rada te izvanškolske aktivnosti od 2-6 sati u nastavnoj godini.\*** * **Učenik ima neprimjeren i neodgovoran odnos prema učenju i radu (ne uči redovito, ne izvršava zadatke, ne piše domaće zadaće...), ali reagira na poticaj učitelja/stručnog suradnika i nastoji promijeniti taj odnos.** * **Učenik ponekad ne poštuje dogovorena pravila ponašanja za vrijeme nastave, već ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu.** * **Učenik treba poticaj za prihvaćanje odgovornosti za svoje postupke.** | * **Učenik ne pohađa i/ili kasni na nastavu i ostale oblike odgojno-obrazovnog rada te izvanškolske aktivnosti više od 7 sati u nastavnoj godini.\*** * **Učenik ima neprimjeren i neodgovoran odnos prema učenju i radu, te ni na poticaj učitelja/stručnog suradnika ne nastoji promijeniti taj odnos.** * **Učenik učestalo ne poštuje dogovorena pravila ponašanja za vrijeme nastave, već ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu.** * **Učenik ne prihvaća odgovornost za svoje postupke.** |

## 2) ODNOS UČENIKA PREMA UČENICIMA

|  |  |  |
| --- | --- | --- |
| **UZORNO** | **DOBRO** | **LOŠE** |
| * **Učenik se prijateljski odnosi prema drugim učenicima i spreman je pomoći.** * **Učenik ne ometa druge učenike u praćenju nastave.** * **Učenik ne izaziva sukobe i nije nasilan prema drugim učenicima.** * **Učenik ne ugrožava, ne vrijeđa, ne ismijava, ne prijeti i ne psuje.** * **Učenik poštuje prava i različitosti drugih učenika i ima razvijenu toleranciju.** * **Učenik prihvaća, aktivno sudjeluje i surađuje u zajedničkim aktivnostima s drugim učenicima.** * **Učenik prihvaća odgovornost za svoje pogrješke i postupke i spreman ih je ispraviti.** | * **Učenik treba poticaj za prijateljsko ponašanje i pomaganje drugim učenicima.** * **Učenik ponekad ometa druge učenike u praćenju nastave.** * **Učenik se ne ponaša primjereno, ponekad ugrožava, vrijeđa, ismijava i psuje druge učenike.** * **Učenik ponekad izaziva sukobe i/ili je nasilan prema drugim učenicima.** * **Učenik ponekad ne poštuje prava i različitosti drugih učenika i iskazuje netoleranciju prema drugima.** * **Učenik ponekad ne prihvaća i ne sudjeluje aktivno u zajedničkim aktivnostima s drugim učenicima.** * **Učenik ponekad ne prihvaća odgovornost za svoje pogrješke i postupke u ponašanju prema drugim učenicima i treba poticaj za njihovo ispravljanje.** | * **Učenik ne pokazuje prijateljski odnos prema drugim učenicima, nije spreman pomoći i ne mijenja takav odnos ni na poticaj.** * **Učenik često ometa druge učenike u praćenju nastave.** * **Učenik često ogrožava, vrijeđa, ismijava i psuje druge učenike.** * **Učenik učestalo izaziva sukobe i/ili je nasilan prema drugim učenicima.** * **Učenik učestalo ugrožava prava i ne poštuje različitosti drugih učenika.** * **Učenik često ne prihvaća i ne sudjeluje aktivno u zajedničkim aktivnostima s drugim učenicima.** * **Učenik učestalo ne prihvaća odgovornost za svoje pogrješke i postupke prema drugim učenicima i nije ih spreman ispraviti, te je sklon okrivljavanju drugih učenika za svoje postupke.** |

## 3) ODNOS UČENIKA PREMA UČITELJIMA, DRUGIM DJELATNICIMA ŠKOLE I ODRASLIMA

|  |  |  |
| --- | --- | --- |
| **UZORNO** | **DOBRO** | **LOŠE** |
| * **Učenik pozitivno reagira na potrebe i zahtjeve koje učitelji postavljaju pred njih.** * **Učenik se kulturno ponaša i na primjeren način komunicira s učiteljima i drugim djelatnicima Škole, kao i gostima.** * **Učenik uvažava autoritet učitelja i drugih djelatnika Škole.** * **Učenik ne ugrožava sigurnost učitelja i ostalih zaposlenika Škole ( ne viče, ne vrijeđe, ne prijeti, ne snima neovlašteno, ne koristi internet za vrijeđanje i naušavanje ugleda Škole i njihovih djelatnika...).** | * **Učenik uglavnom reagira na potrebe i zahtjeve koje učitelji postavljaju pred njih.** * **Učenik se povremeno ne ponaša kulturno i ne komunicira na primjeren način s učiteljima i drugim djelatnicima Škole, kao i gostima.** * **Učenik povremeno ne uvažava autoritet učitelja i drugih djelatnika Škole.** * **Učenik se povremeno ponaša nasilno prema učiteljima i drugim djelatnicima Škole ( viče, vrijeđe, prijeti, snima neovlašteno, koristi internet za vrijeđanje i naušavanje ugleda Škole i njihovih djelatnika...), ali kada pogriješi, prihvaća odgovornost i trudi se ispraviti i ne ponoviti neprimjereno ponašanje.** | * **Učenik negativno reagira na potrebe i zahtjeve koje učitelji postavljaju pred njih.** * **Učenik se učestalo ne ponaša kulturno i ne komunicira na primjeren način s učiteljima i drugim djelatnicima Škole, kao i gostima.** * **Učenik učestalo ne uvažava autoritet učitelja i drugih djelatnika Škole.** * **Učenik se učestalo ponaša nasilno prema učiteljima i drugim djelatnicima Škole ( viče, vrijeđe, prijeti, snima neovlašteno, koristi internet za vrijeđanje i naušavanje ugleda Škole i njihovih djelatnika...), ali ne prihvaća odgovornost i unatoč upozorenjima ponavlja neprimjereno ponašanje.** |

## 4) ODNOS UČENIKA PREMA VLASTITOJ I TUĐOJ IMOVINI, DRUŠTVENOM I PRIRODNOM OKRUŽJU, TE POŠTIVANJE PRAVILA KUĆNOG REDA ŠKOLE.

|  |  |  |
| --- | --- | --- |
| **UZORNO** | **DOBRO** | **LOŠE** |
| * **Učenik vodi brigu i čuva imovinu ( učenika, školske, osobne, društvene...).** * **Učenik doprinosi ugledu Škole i kulturno se ponaša u raznim prigodama ( susreti, ekskurzije, priredbe, projekti...).** * **Učenik poštuje zabranu unošenja zabranjenih sredstava u unutrašnji ili vanjski prostor Škole.** * **Učenik pokazuje razvijenu društvenu i ekološku svijest i ponaša se u skladu s njome te vodi brigu o školskom interijeru i urednosti školskog okoliša.** * **Učenik svojim ponašanjem daje primjer drugim učenicima, te nastoji pozitivno djelovati na ostale učenike koji se neprimjereno odnose prema imovini i okolišu.** | * **Učenik povremeno vodi brigu i čuva imovinu ( učenika, školske, osobne, društvene...).** * **Učenik povremeno narušava ugled Škole i ne ponaša se kulturno u raznim prigodama ( susreti, ekskurzije, priredbe, projekti...).** * **Učenik povremeno ne poštuje zabranu unošenja zabranjenih sredstava u unutrašnji ili vanjski prostor Škole.** * **Učenik povremeno pokazuje nerazvijenu društvenu i ekološku svijest i uglavnom vodi brigu o školskom interijeru i urednosti školskog okoliša.** * **Učenik u situacijama neprimjerenog odnosa drugih učenika prema društvenom i prirodnom okružju je promatrač, ne reagira i ne potiče pozitivno ponašanje.** | * **Učenik često ne vodi brigu i/ili uništava imovinu ( učenika, školske, osobne, društvene...).** * **Učenik narušava ugled Škole u svim prigodama (susreti, ekskurzije, priredbe, projekti...).** * **Učenik učestalo ne poštuje zabranu unošenja zabranjenih sredstava u unutrašnji ili vanjski prostor Škole.** * **Učenik učestalo pokazuje nerazvijenu društvenu i ekološku svijest, te ne prihvaća odgovornost ni nakon upozorenja.** * **Učenik često svojim ponašanjem prema društvenom i prirodnom okružju daje loš primjer drugim učenicima.** |

**\* IZOSTANCI UČENIKA:**

**- Neopravdanim izostankom NE smatra se izostanak s nastave za koji je roditelj unaprijed tražio i dobio odobrenje ( usmeno od učitelja/nastavnika za izostanak s njegovog sata ili pisano od razrednika za izostanak do 3 radna dana, koji ne mogu biti uzastopni ). U slučaju kada liječnik odbije izdati ispričnicu, a dijete je bolesno ( viroza, temperatura...), roditelj je dužan razredniku dostaviti ispričnicu u pisanom obliku u roku od 5 radnih dana od dana povratka djeteta u Školu- u protivnom će se ti izostanci bilježiti kao neopravdani sati.**

**- Neopravdanim izostankom NE smatra se izostanak s nastave za koji je roditelj pisano tražio i dobio odobrenje ravnatelja za izostanak do 7 radnih dana.**

**- Neopravdanim izostankom NE smatra se izostanak s nastave za koji je roditelj pisano tražio i dobio odobrenje Učiteljskog/razrednog vijeća za izostanak do 15 radnih dana.**

**ZAVRŠNE ODREDBE:**

**1) Učenici i roditelji imaju pravo znati elemente ocjenjivanja, kao i načine i postupke vrjednovanja vladanja.**

**2) Načine, postupke i elemente vrjednovanja učenika s teškoćama i/ili učenika koji se školuju po individualnom/posebnom programu uz prilagodbu sadržaja, učitelji/stručni suradnici trebaju primjeriti teškoći i osobnosti učenika.**

**2) Ravnatelj i stručni suradnici Škole dužni su tijekom nastavne godine pratiti provođenje ovog Pravilnika.**

**3) Ravnatelj je dužan razmotriti svaku pisanu predstavku roditelja koja se odnosi na načine i postupke vrjednovanja vladanja učenika i pisano odgovoriti u roku od 15 dana od dana zaprimanja predstavke.**

**4) Elementi i mjerila vrjednovanja vladanja učenika dostupni su na web stranici Škole.**

**Ravnatelj:**

**Tomislav Hanžeković**